**Nuntire**

*Gabriela Mimi Boroianu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nuntire

Mi-e sete și mi-e rău de tine

Și ard și-ngheț și mă topesc...

Ecou în piept te regăsesc

În vers când te rostești, vezi bine!

Și mă condamni la nemurire,

Încătușată-ntre cuvinte

Și tac și-ascult și stau cuminte

Mireasă gata de nuntire!

Și tremur ca o porumbiță

În lanțul tău de vânător,

Când dorul tău rătăcitor,

Mușcă hulpav alba cărniță.

În cupa crinilor cresc doruri

Ce noaptea o îngenunchează,

Când lira versului vibrează

Tresaltă sufletul spre ceruri.

Iar aripi ning, peste visări,

Secunde ce-n inel se leagă...

Va știi iubirea s-o înțeleagă

Mireasa-n zori sub albe zări?

de Gabriela Mimi Boroianu

09.10.2015